S-79/2018

I

Mál þetta, sem dómtekið var 16. mars 2018, er höfðað af lögreglustjóranum á Suðurnesjum með ákæru 5. febrúar 2018 á hendur Ó-kk-þgf J-kk-þgf Ó-kk-þgf, kt. 000000-0000, Fífudal 21, Njarðvík,

„Fyrir lyfja- og tollalagabrot, með því að hafa þriðjudaginn 1. september 2015 að Fífudal 21, Njarðvík, haft í vörslum sínum í sölu- og dreifingarskyni lyf, sem fyrir atbeina ákærða var ólöglega innflutt hingað til lands, án þess að fyrir lægi markaðs- og lyfsöluleyfi Lyfjastofnunar, en lögreglan fann eftirtalin lyf við leit á heimili ákærða, þar sem jafnframt fannst ýmiss konar búnaður sem ákærði notaði til þess að blanda saman efnunum og setja í söluumbúðir.

Mál nr. 008-2015-10015.

1. Mesterolon, 157,2 millilítrar

2. Nandrolon, 569 millilítrar

3. Sustanon, 88 millilítrar

4. Testosteron, 299,5 millilítrar

5. Trenbolon 17 millilítrar

6. Anabólískir sterar, 300 stykki (bleikir og gráir belgir)

7. Anabólískir sterar, 75 stykki (gulir og hvítir belgir)

8. Anabólískir sterar, 180 stykki (gráir og grænir belgir)

9. Anabolískir sterar, 100 stykki (bláir og hvítir)

10. Anabólískir sterar, 50 stykki (grænir og gulir belgir)

11. Anabólískir sterar, 100 stykki (gulir belgir)

12. Anabólískir sterar, 390 stykki, (grænir og hvítir belgir)

13. Anabólískir sterar, 500 stykki (Rauðir belgir)

14. Anabólískir sterar, 1080 stykki (gráir og gulir belgir)

15. Anabólískir sterar, 100 stykki (hvítir og rauðir belgir)

16. Anabólískir sterar (gulir belgir)

17. Anabólískir sterar, (gulir belgir)

Teljast brot þessi varða við 1. mgr. 7. gr., 1. mgr. 20. gr., 32. gr. og 34. gr., sbr. 1. mgr. 49. gr. lyfjalaga nr. 93/1994, og 51. gr., sbr. 68. gr. lyfsölulaga nr. 30/1963 sem og 170. gr, sbr. 169. gr. tollalaga nr. 88/2005.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á öllum ofangreindum lyfjum í töluliðum 1-17, vél ætluð til að sótthreinsa lyfjaglös, vél (Philips) ætluð til að sýja burt rykagnir úr lofti, lyfjaglös, merkimiðar, kremtúpur, lyfjahylki, sprautur og sprautunálar, vökva og mæliglös og skuldabók, sem allt var haldlagt við leit lögreglu og er nánar tilgreint í munaskýrslu lögreglu nr. 112058, skv. 3. mgr. 49. gr. lyfjalaga nr. 93/1994, 181. gr. tollalaga nr. 88/2005 og 2. mgr. 68. gr. lyfsölulaga nr. 30/1963.“

Ákærði kom fyrir dóm, játaði skýlaust sök og samþykkti upptökukröfu. Krafðist hann vægustu refsingar sem lög leyfa og hæfilegrar þóknunar sér til handa.

II

Eins og áður greinir hefur ákærði játað sök og fær játning hans stoð í gögnum málsins. Er ekki ástæða til að draga í efa að játning hans sé sannleikanum samkvæm. Samkvæmt því er sannað að ákærði hafi gerst sekur um þá háttsemi sem í ákæru greinir og er þar rétt færð til refsiákvæða. Með vísan til 164. gr. laga nr. 88/2008 um meðferð sakamála, verður dómur lagður á málið án frekari sönnunarfærslu.

Ákærði er fæddur í [...] og hefur samkvæmt framlögðu sakavottorði ekki áður sætt refsingum. Við ákvörðun refsingar er höfð hliðsjón af því. Jafnframt verður til þess horft að hann játaði skýlaust brot sitt, bæði fyrir dómi og hjá lögreglu, og veitti lögreglu liðsinni við rannsókn málsins. Að auki ber að virða það ákærða til málsbóta að verulegar tafir urðu á rannsókn málsins og útgáfu ákæru, en rannsókn hófst með húsleit hjá ákærða 1. september 2015. Ber ákærði enga ábyrgð á þeim drætti. Að því gættu þykir refsing hans hæfilega ákveðin fangelsi í 30 daga, sem bundin skal skilorði eins og nánar greinir í dómsorði. Með vísan til lagaákvæða í ákæru verða jafnframt gerð upptæk þau lyf, tæki og búnaður sem lögregla lagði hald á við húsleit hjá ákærða og skilmerkilega eru talin upp í ákæru.

Samkvæmt framlögðu yfirliti nemur sakarkostnaður vegna lögreglurannsóknar 95.190 krónum. Með vísan til 1. mgr. 235. gr. laga nr. 88/2008, sbr. 68. gr. laga nr. 49/2016, verður ákærði dæmdur til greiðslu þeirrar fjárhæðar, auk þóknunar til skipaðs verjanda síns fyrir dómi, Ó-kk-ef R. V-kk-ef lögmanns, 280.000 krónur, svo og þóknun til skipaðs verjanda á rannsóknarstigi, T-kk-ef K-kk-ef lögmanns, 102.300 krónur, hvort tveggja að teknu tilliti virðisaukaskatts.

I-kk-nf E-kk-nf héraðsdómari kvað upp dóminn.

D ó m s o r ð:

Ákærði, Ó-kk-nf J-kk-nf Ó-kk-nf sæti fangelsi í 30 daga, en fullnustu refsingarinnar skal frestað og hún falla niður að liðnum tveimur árum frá uppkvaðningu dómsins að telja, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk skulu gerð öll lyf, tæki og búnaður sem lögregla lagði hald á og tilgreind eru í ákæru.

Ákærði greiði allan sakarkostnað málsins, samtals 477.490 krónur, þar með talda þóknun skipaðs verjanda síns fyrir dómi, Ó-kk-ef R. V-kk-ef lögmanns, 280.000 krónur, svo og þóknun til skipaðs verjanda á rannsóknarstigi, T-kk-ef K-kk-ef lögmanns, 102.300 krónur.

I-kk-nf E-kk-nf